– मधेसवादीहरुले चाहे अनुसार भयो भने चुनाव हुुन्छ, अन्यथा हुँदैन । यो मैले पहिले देखि नै भन्दै आएको छु । संगसंगै विदेशी शक्तिको चाहना भनेको अस्थिरता, अन्यौल र अस्तव्यस्थतालाई यथावत राखेर अझ नेपाल र नेपालीकोबीचमा द्धन्द र विषमता पैदा गरेर त्यही ग्रान्ड डिजाइन अन्तर्गत यो देश सिध्याउने खेल को राजनीति नेपालमा अहिले चलिराखेको छ । तसर्थ भुमाएर फिराएर चुनाव गरेपनि नगरेपनि राजनीति त्यहीतिर जान्छ भन्ने मेरो पुरानो दष्किोणमा म कायमै छु । अब यो सत्ता परिवर्तन गर्ने कुरामा गठवन्धन पक्षको भनिएको भद्र सहमति कायम रहे भने यो पनि सहज तरिकाले अगाडि बढ्छ, होइन भने एमाले र काँग्रेसको विगतको भद्र सहमति तोडिएजस्तै हुन पनि सक्छ । विगतमा शुसील कोइरालाले बेइमानी गरेर काँग्रेस एमालेको सहमति तोडियो, अहिले प्रचण्डले नै त्यसो गरे पनि कुनै अनौठो हुने छैन, तर अहिलेसम्मको आँकलन हेर्दा उनीहरुको भद्र सहमति कार्यान्वयन हुनेतर्फ नै राजनीति जानेजस्तो मदेख्छु ।
